Gorghiu, după ce Lasconi a spus, la anunțul moțiunii, „amante care își iau o smetie, dar rămân în relație pentru bani”: Un mesaj toxic
Ministrul Justiției, Alina Gorghiu, îi solicită, marți, Elenei Lasconi să le ceară scuze tuturor femeilor din România care sunt victime ale violenței domestice, adăugând că mesajul președintelui USR este unul „toxic”. Reacția ei vine după ce președintele USR a transmis, în mesajul de pe Facebook în care anunța lansarea unei moțiuni de cenzură împotriva guvernului Ciolacu: „Semnați moțiunea de cenzură a USR! Altfel, rămâneți ipocriți, mincinoși, cu comportament de amante care știu că sunt înșelate, care își mai iau și o smetie peste ceafă, dar care rămân în relație doar pentru că beneficiază de bani și alte privilegii”.